Потребител :: БАБХ провери 262 заведения за ден, хвана нарушение - в едно :: Monitor.bg
БАБХ провери 262 заведения за ден, хвана нарушение - в едно
16:46 07 Май 2020
Агенцията ще затваря ресторантите, ако няма разстояние между масите
Общо 262 проверки е направила Българската агенция по безопасност на храните (БАБХ) е направила в първия ден от отварянето на заведенията. Има едва само един съставен акт за нарушение и други 41 предисания за нередности. Това каза директорът на дирекция „Контрол на храните” към БАБХ Любомир Кулински в ефира на Нова телевизия.
По думите му най-честите нарушения са, че част от собствениците затварят френските си прозорци или витрини заради лошото време. „Така в помещенията няма необходимата вентилация”, предупреди Кулински. В други случаи има липса на подходящи дезинфектанти. Ресторантьорите не знаят и къде трябва те да се поставя. В някои заведения те се слагат на барплота, до чаши, а това не е правилно, защото част от течността може да попадне върху лъжичка за кафе или в самото кафе. „Те трябва да се държат на места, далеч от посуда и открити храни”, посочи Кулински. Той изтъкна, че в предписанията е описано как е редно да се постъпи, а в заповедта на здравния министър също има подробно разписани изисквания.
Най-голямото наказание е прекратяването на дейността на даден обект. Това ще се случва само при тежки нарушения, като например недостатъчно разстояние между масите. Друго такова нарушение е липса на предпазни средства за персонала, включително на кухненския персонал.
Липсата на хигиена в санитарно-битовите помещения също не трябва да се пренебрегва. С заповедта на здравния министър Кирил Ананиев е посочено, че предверията към тоалетните и самите тоалетни трябва да се чистят на всеки час.
Често задаван въпрос е как рестораньорите да разбират, че клиентите им са семейства. „Няма как инспекторите от БАБХ да искат лични карти , както и сервитьорите – те също не са органи на МВР. За мен, след като на една маса има не повече от 4 души, смисълът на заповедта за спазване на дистанция е изпълнена”, изтъкна експертът.
Той коментира и кампанията „380” на Асоциацията на земеделските производители, подкрепена от агенцията и от земеделското министертво. Ако баркодът на даден продукт започва с 380, то той е българско производство. Така пазаруващите ще може да различат родните продукти от чуждестранните.